Diari Oficial de la Generalitat Valenciana


Sumari del DOGV 4372, del 06-11-2002 (2002/11670)

Notificació a Alexander Jan Watkinson. Expedient número I-2002/0194.
--------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11810


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Alexander Jan Watkinson. Expedient número I-2002/0194. [2002/Q11509]
  
De conformitat amb allò que ha acordat esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte, es notifica a Alexander Jan Watkinson, amb últim domicili conegut al camí d'Alcalalí, 8, de la localitat de Xaló, acord d'iniciació I-2002/0194, de data 22 de juliol de 2002, dictat en l'expedient sancionador, que s'està tramitant al Servici d'Espectacles i Establiments Públics:
  
«Vista la denúncia formulada per la Guàrdia Civil de Xaló i realitzades les actuacions prèvies pertinents, de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 21 d'abril de 2002, a les 02.15 hores, es va realitzar inspecció a l'establiment denominat Bar Telaraña, situat a la CV-750, quilòmetre 4,300, de Xaló, el titular del qual és Alexander Jan Watkinson, domiciliat al camí d'Alcalalí, número 8, de Xaló, i es va verificar que es trobava obert al públic, amb unes 80 persones a l'interior, incomplint l'horari màxim de tancament establit en l'Orde de 27 de desembre de 2001, de la Conselleria de Justícia i Administracions Públiques, per la qual es regulen els horaris d'espectacles i establiments públics (DOGV núm. 4158, de 31.12.2002).
  
Els referits fets poden constituir una infracció qualificada de lleu, tipificada en l'article 21.g de la Llei 2/1991, d'Espectacles, Establiments Públics i Activitats Recreatives, i la seua sanció està determinada en l'article 26.a de la citada llei, el qual establix:
  
Les faltes lleus se sancionaran amb advertència i/o multa en quantia fins a 601,01 euros, i en el present supòsit es proposa una sanció de 601,01 euros.
  
Tot això sense perjuí del que resulte de la instrucció; l'òrgan competent per a la resolució del present expedient és el director territorial de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
A la vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que establix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra Alexander Jan Watkinson, per presumpta infracció de l'article 21.g de la Llei 2/1991, que es tramitarà mitjançant procediment previst en el Reial Decret 1.398/1993, de 4 d'agost, en relació amb els articles 31.a i 33 de la Llei 2/1991, i se li significa que d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en este cas es resoldrà el procediment amb la imposició de la sanció que procedisca.
  
Així mateix, s'acorda nomenar instructora i secretària de l'expedient sancionador, a Walenka Arévalo Caballero i M.ª Ángeles Sebastiá Rodríguez, respectivament, a les quals es notificarà en forma este nomenament, així com als inculpats, de conformitat amb el que establixen l'article 135 de la Llei 30/1992, de Règim Jurídic de les Administracions Públiques i del Procediment Administratiu Comú, i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació segons el que disposen els articles 28 i 29 del la citada Llei 30/1992, de Règim Jurídic de les Administracions Públiques i del Procediment Administratiu Comú.
  
En virtut del que establix l'article 31.a de la Llei 2/1991, d'Espectacles, Establiments Públics i Activitats Recreatives, se li concedix un termini de 10 dies, comptats a partir del següent a la notificació del present acord, perquè aporte quantes al·legacions, documents o informacions estime convenients».
  
I perquè servisca de notificació a l'interessat mencionat anteriorment, s'expedix el present edicte.